Kameel -Verwelkomingspartytjie en die blues – Kameel se gebabbel
On Julie 6, 2019 Julie 6, 2019 By KameelIn Uitdagings
Woordsnoer – Rebus
Vuurvliegie sê n Kosbare snoer met tien woorde is weg. Ek het al oral gesoek. Nou kan ek nie ‘n Rebusfontein storie vertel nie. Ek ontdek ‘n briefie van Willemien Winter-Woorddief, daai ene wat ons skryfmuse so kortwiek en sommer mens winter gemoedsbekakking gee. Sy vertel dat sy die snoer gegaps, en gaan wegsteek het. Sy wil hê ons moet ‘n storie of wat skryf, dan sal sy ons uitlos.
Hier is die raaisels wat Willemien Woorddief vir ons gelos het. sy sê die woorde kruip ook weg in ons verwelkoming aan nuwe intrekkers. Gaan lees en soek by hierdie skakel: https://fresh.inlinkz.com/party/4d37c70b99244affaf04d8ea985b9271
Ek rits die tas toe; “So ja, klaar uitgepak.” Dis lekker om terug te wees in Rebusfontein na my twee weke in die werklike lewe, maar diep binne my knaag die onrustigheid. “Hoekom antwoord Camilla nie haar foon nie?” Ek wou hoor of alles goed afgeloop het toe sy hier kom oorslaap het…. en of sy veilig by haar bestemming aangekom het. Asof ek nie genoeg mense in die werklike lewe het om oor besorgd te voel nie, dat ek my nou nog oor haar ook moet bekommer!!! Ek gaan sê gou “hello” by Toorts, en sal hoor of ek daar iets wyser kan word, besluit ek en stap voordeur toe.
Op die sypaadjie kom Lorenzo met die komieklikste hond aan ‘n leiband, aangestap. “En die?” vra ek verbaas. “Danie,” sê hy “Una’s new dog.” “Wat sal Rebusfontein nog tref?” wonder ek, en voordat Lorenzo verder kan stap vra ek of hy miskien iets van Camilla se kuier af weet. Hy lyk meteens baie ongemaklik, en verbeel ek my of bloos die man. Sy was daar, hy het haar bietjie gaan rondwys, en toe raak hy haastig. Hy moet gaan, die towerinne hou ‘n verwelkomingspartytjie in Frannie se toring, en die sjampanje moet op ys kom.
Ek stap toring se kant toe. Daar staan ‘n motorfiets voor Frannie se huis parkeer. “Silver?” wonder ek, en besef dat ek nie met ‘n swaar hart by die towerinne wil aankom nie. Quasimodo… ja met sy kalmerende invloed sal hy net die regte medisyne vir my wees. ‘n Rukkie later sit-lê ek op sy bank met die mooi laslappiestrooikussings wat Toorts vir hom gemaak het. Dis rustig hier hoog in die boom, en toe eers sien ek die uil ‘n entjie verder sit. “Quasimodo look,” fluister ek. Hy kyk op vanwaar hy ‘n beeldjie sit en uitkerf, en glimlag. “Porkie come visit.” “Scrapy se Porkie?” vra ek verbaas, en toe hoor ek dit. “Helloooo….” “Camilla!!!” roep ek bly uit, spring op en stamp my kop teen die lae dak. Quasimodo is dadelik by, wys my ek moet sit en skud sy kop “nee.” Met sy vinger wys hy na waar Porkie sit, maar Porkie is nie meer alleen nie, Pasella pronk al om hom en maak Camilla se stem perfek na. “Oh Lorenzo!!” sê hy, en ek, ek sit my hande voor my gesig en begin bitterlik huil. Quasimodo gee my ‘n groot wit sakdoek, en daarin snik ek al die werklike lewe se verdriet oor dinge wat so verkeerd is, en Jack ons vriend se dood, en Camilla se stilswye uit.
Met opgeswelde oë en neus, bloedrooi van al die huil…. en my hare wat soos ‘n wilde wragtag s’n staan stap ek huistoe. Ek hoor die gelag uit die toring, en sien Perdebytjie diep in gedagte met haar kamera by ‘n visdam buk…. maar ek stap aan. Wat ek nou kort is ‘n natlap op my voorkop, ‘n bietjie slaap…. en wie weet wanneer ek daar wakker word is ek reg vir die toring en vir die towerinne se eskapades.
Kry die 10 woorde of name en skryf ‘n lekker Rebusfontein avontuur – onthou om jou antwoorde in vet letters te plaas! Daar is vier karakters en ses plekke/items.
Tower dan jou storie op. Maak seker om die 10 woorde in vetdruk (bold) aan te dui in jou skrywe.
Ons uitdaging strek oor twee weke, op 10 Julie 2019 sal die skakel sluit. Nooi blogmaats om saam te kom speel! En moenie vergeet om jou bydrae op Inlinkz te gaan aanhaak nie!
21 gedagtes oor “Kameel -Verwelkomingspartytjie en die blues”
Kameel, ek is jammer om te hoor van Jack. Ursula sal oukei wees. Wanneer jy klaar geslaap het, gaan soek die Towerinne op. Jy het hulle nodig om balans in jou lewe te bring.
Julie 6, 2019 om 2:49 nm	 Antwoord
Dankie Hester…. ja ek besef dat die towerinne ‘n groot, en belangrike deel van my lewe geword het. Geniet jou seun, sy vrou en jou kleinkind!!!
Julie 6, 2019 om 2:59 nm	 Antwoord
Julie 7, 2019 om 11:33 vm
Quasimodo? Wie is dit? Ek het haar ook nodig. Of is dit ‘n hy?
Ek het gedink oor jou outfit vir die lyndans. Ons kan dit effens aanpas as jy wil. Jy kan sê hie en waar ek bietjie miet verander.
Julie 6, 2019 om 3:43 nm	 Antwoord
Ai Toorts 😂😂😂😂 Quasimodo the hunchback of Notre Dame wat by Vuurvliegie in daardie hoë boom gaan bly het toe Nottre Dame in Parys gebrand het. Hy wag geduldig dat hulle die katedraal weer herstel. Sit net moue in my toppie… dankie.
Julie 6, 2019 om 3:48 nm	 Antwoord
Aaaahhh! Quasimodo. Ek sal hom ook loop opsoek.
Moutjies sal reg wees.
Julie 6, 2019 om 3:53 nm
Julie 6, 2019 om 11:21 nm
Awww, ons het jou gemis daar in die toring! Rus goed en vinnig uit – Rebusfontein floreer op jou kostelike verbeelding en vertellings. Bwahahaaa, dat Pasella nou so ewe op Camilla en Lorenzo gaan klik! Dis die heel beste beskrywing wat ek nog van Una se hartshond Danie gelees het: “komieklik” ❤
Julie 6, 2019 om 5:02 nm	 Antwoord
Dankie Frannie. Altyd vir my kinders gesê help nie hulle doen agter my rug dinge nie, daar staan in die bybel die voëltjies sal vertel. Het vir hulle die vers gelees… en dit het groot indruk gemaak. 😂😂😂 Daardie Danie van Una is werklik iets anders 😄
Julie 6, 2019 om 8:18 nm	 Antwoord
Okey, ek kan daarmee saamleef. Komieklik is ń goeie Afrikaanse woord…
Julie 6, 2019 om 11:22 nm	 Antwoord
Bly jy is okay daarmee 😊
Julie 7, 2019 om 7:06 vm
Liewe Kameel, jammer oor die seer in die regte lewe. Rus mooi en weet ons klomp is hier vir jou.💐💐💐
Julie 6, 2019 om 5:09 nm	 Antwoord
Dankie Vuurvliegie. Waardeer!!!
Julie 6, 2019 om 6:41 nm	 Antwoord
Jammer om van jou seer te hoor Kameel, 🌻🌻
Julie 6, 2019 om 7:59 nm	 Antwoord
Dankie Virgo. Die lewe gebeur nê?
Julie 6, 2019 om 8:21 nm	 Antwoord
Julie 6, 2019 om 9:57 nm
Julie 6, 2019 om 8:02 nm	 Antwoord
Julie 6, 2019 om 8:19 nm	 Antwoord
Oewie ou Kameel, my buurvrou, jy moet vasstaan hoor! Sal netnoukom kyk of jy jou nat lappie op jou oë het. Komkommerskyfies help ook. Sal sommer vir jou bring. Die groentetuin gaan goed aan hier by my. Wees maar net rustig en Camilla sal haar pad wel vind.
Julie 7, 2019 om 11:02 vm	 Antwoord
Ag dankie Scrapy… jy is ‘n buurvrou duisend. Ja, Camilla kan sekerlik na haarself kyk… moet ophou rondloop soos ‘n broeishen. 😊
Julie 7, 2019 om 3:45 nm	 Antwoord
Nou praat jy. Broeis hen is die regte woord vir haar en dan trek sy arme Lorenzo ook in.
Julie 7, 2019 om 9:48 nm